Боян Бойчев
Инквизицията

chitanka.info

Казват, че оковите били музеен експонат.

Не се самозаблуждавайте, не вярвайте

На онази вятърничавата, наречена свобода.

Защото скрити умело под крачолите, под ръкавите,

Даже в сърцата ни скрити като дяволи

От време на време хладно прозвънват оковите.

От меча на палача изпитваме ужас панически

И главите си с трезви мисли охлаждаме,

Не съзнавайки, че пристъпваме в стаята на Инквизицията.

септември 2000 г.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.